	— Остави на мен — отвърна също шепнешком Тремал-Наик. Камамури се отдалечи с наведена глава, натъжен, че оставя сам ловеца на Черната джунгла. Щом стигна до колибата, от леса отекна втори звук на зловещата тръба. «Манчади е още далеч — помисли си. — Всичко върви добре.» Влезе в колибата, въоръжи се с пистолети и един дълъг нож, после излезе, като оглеждаше зорко реката и джунглата.